पाएं अपने शहर की ताज़ा ख़बरें और फ्री ई-पेपरडाउनलोड करें
चार दिनों से घर में किसी को कुछ बताए 2 बच्चों की मां प्रेमी के साथ इनोवा कार से अमृतसर गई थी। वहां से लौटते समय रास्ते में गाड़ी चालक को नींद आने के चलते उसने पहले एक बाइक को टक्कर मारी। बाद में गाड़ी बेकाबू होकर खेतों में जा गिरी। इनोवा में सवार तीनों लोग घायल हो गए। उनको मोगा के निजी अस्पताल में लाकर दाखिल करवाया गया। जहां महिला की मौत हो गई। जबकि प्रेमी व उसके दोस्त का इलाज चल रहा है। उधर इनोवा गाड़ी द्वारा जिस मोटरसाइकिल चालक को टक्कर मारी थी। हादसे में उसकी मौत हो गई। पुलिस ने गाड़ी चालक के खिलाफ केस दर्ज करके उसे गिरफ्तार कर लिया है। जबकि दोनों शवों को पोस्टमार्टम के लिए सरकारी अस्पताल में लाया गया है। थाना मक्खू के एएसआई सुखबीर सिंह ने बताया कि मक्खू के गांव वरयाम निवासी मंगत सिंह ने पुलिस को दिए बयान में बताया कि उसका भतीजा चरणजीत सिंह 27 साल लोहियां से शुक्रवार की शाम 5 बजे अपने गांव की ओर बाइक से लौट रहा था। रास्ते में गांव जोगेवाला के निकट तेज रफ्तार चौपहिया गाड़ी ने गलत दिशा में जाकर उसके भतीजे की बाइक को टक्कर मार दी। हादसे में उसका भतीजा बाइक समेत सड़क पर जा गिरा और गंभीर घायल हो गया। उसे तुरंत मोगा के निजी अस्पताल में लाकर दाखिल करवाया गया। जहां उसकी इलाज के दौरान मौत हो गई। मामले की जानकारी पुलिस को देने पर उसके बयान पर गाड़ी चालक मंजीत सिंह निवासी गांव लोधी के खिलाफ धारा 304 ए, 279, 337, 427 के तहत केस दर्ज करने के बाद आरोपी गाड़ी चालक को गिरफ्तार कर मृतक के शव का पोस्टमार्टम करवाकर परिजनों को सौंप दिया।
महिला परमिंदर सिंह के साथ कार में घूम रही थी, घर में किसी को नहीं था पता : पुलिस
पुलिस ने बताया कि मृतका संदीप कौर व परमिंदर सिंह के बीच संबंध थे। जिसके चलते पिछले 4 दिनों से महिला परिवार को बताए बिना परमिंदर के साथ इनोवा गाड़ी से घूमने के लिए निकली थी। शुक्रवार को अमृतसर दरबार साहिब से माथा टेककर लौट रहे थे। रास्ते में हादसे का शिकार हो गए। पुलिस ने गाड़ी चालक के खिलाफ केस दर्ज कर लिया है। आरोपी मंजीत सिंह व परमिंदर सिंह का इलाज चल रहा है।
चार दिन पहले बस में अमृतसर के लिए बैठाया था : पति रशमिंदर सिंह
मृतका के पति रशमिंदर सिंह ने बताया कि उसने चार दिन पहले बस में अमृतसर के लिए बिठाया था। इसके बाद वह कहां गई थी। कुछ पता नहीं चला। शुक्रवार की शाम को इनोवा गाड़ी हादसा ग्रस्त होने में उसकी पत्नी की मौत की सूचना मिली थी। जिसके बाद शव को देखने पर पता तला कि उसकी पत्नी की मौत हो चुकी है। जबकि वह प्राइवेट तौर पर गाड़ी चलाता है। उसने बताया कि उसके दो बच्चे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn